Source: https://beta.e-justice.europa.eu/16/FI/national_justice_systems?LUXEMBOURG&init=true&member=1
Timestamp: 2019-11-21 04:27:59+00:00
Document Index: 434260

Matched Legal Cases: ['tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ']

Tässä osassa on tietoa Luxemburgin oikeuslaitoksesta.
Luxemburgin suurherttuakunnan tuomioistuinjärjestelmä muodostuu yleisistä tuomioistuimista ja hallintotuomioistuimista. Näiden rinnalla toimii perustuslakituomioistuin.
1. Yleiset tuomioistuimet
Yleisten tuomioistuinten järjestelmän ylintä astetta edustaa korkein oikeus, joka muodostuu kassaatiotuomioistuimesta (Cour de cassation) ja muutoksenhakutuomioistuimesta (Cour d'appel) sekä syyttäjänvirastosta (parquet général). Korkein oikeus sijaitsee Luxemburgin kaupungissa.
2. Erikoistuomioistuimet
Sosiaaliturva-asioita käsittelevä ylin tuomioistuin (Conseil supérieur des assurances sociales)
Sosiaaliturva-asioita käsittelevä ylin tuomioistuin koostuu puheenjohtajasta, kahdesta asessorista (nimitetään tuomareiden joukosta) ja kahdesta sairauskassan (Caisse Nationale de Santé, CNS) edustajasta.
Sosiaaliturva-asioita käsittelevä välitystuomioistuin (Conseil arbitral)
Sosiaaliturva-asioita käsittelevä välitystuomioistuin koostuu puheenjohtajasta ja kahdesta sairauskassan (CNS) edustajasta.
Korkein hallinto-oikeus (Cour administrative)
Korkein hallinto-oikeus koostuu viidestä tuomarista. Siinä on yksi ainoa jaosto, joka ratkaisee asiat kolmen tuomarin kokoonpanossa.
Ensimmäisen oikeusasteen hallintotuomioistuin (Tribunal administratif)
Ensimmäisen oikeusasteen hallintotuomioistuin koostuu kymmenestä tuomarista. Siinä on kolme jaostoa, jotka kokoontuvat kolmen tuomarin kokoonpanossa.
Oikeusministeriön verkkosivustolla on tietoja oikeusministeriöstä, oikeusalan ammateista, lainsäädännöstä, tuomioistuimista ja vankiloista. Lisäksi niillä on tietoa kansalaisille tarjottavista palveluista, lomakkeita ja ajankohtaisia uutisia.
Oikeusportaali
Luxemburgin hallitus
Päivitetty viimeksi: 04/02/2015